มาที่ฮอกไกโดในเมือง Furano ก็ต้องแวะมาที่นี่หน่อย Furano Cheese Factory โรงงานผลิตชีสเข้มข้นจริงจัง เหมือนกับการทัวร์โรงงานผลิตอาหารครับ เดินชมเพลินๆ ก็ต้องปิดท้ายด้วยการทานอาหารจากวัตถุดิบหน่อย ที่โรงงาน Furano Cheese นี้เขาก็จัดมาเต็มมาก มีตั้งแต่ ชีส ชีสเค้ก ไอศกรีม และพิซซ่า เมนูที่ชีสสสส เหลือเกิน

เลือกไม่ถูก ลองไปทั่วเลย ตั้งแต่ไอศกรีม เราสั่งรสชีส+ฟักทอง เขาเสิร์ฟในโคนคู่นะ น่ารักเชียว รสชีสนี่ก็ชี๊สชีส ฟักทองเข้มข้นดี (360Y) ส่วนพิซซ่า ร้านนี้จะคนเยอะหน่อย บริการตนเอง ตอนไปเลยรอนานทีเดียวหลายสิบนาที สั่งพิซซ่า Cheese Special ไป ถาดใหญ่ทีเดียว 1,900 เยน อันนี้แนะนำจะสั่งมากันหลายคนหน่อย เลี่ยนครับ ฮ่าๆ